# Installation

## Hvordan fås &kstars;

&kstars; distribueres med &kde; som en del af kdeedu "Undervisningsprogrammer" modulet.

Vi laver også selvstændige versioner af og til. Disse uafhængige versioner vil være tilgængelige som gzippede tar-arkiver på følgende webside: http://prdownloads.sourceforge.net/kstars/

Selvstændige versioner annonceres på postlisten kstars-announce@lists.sourceforge.net. De bliver også annonceret på &kstars; hjemmeside, apps.kde.com, og freshmeat.net.

&kstars; er med som pakke i mange Linux/BSD distributioner, fx Redhat, Suse, og Mandrake. Nogen distributioner har separate &kstars;-pakker og nogen pakker hele kdeedu inkl. &kstars; i en stor pakke.

Du kan altid finde den nyeste udviklingsversion af &kstars;, ved at følge instruktionerne på edu.kde.org/kstars/cvs.html.

## Krav til installationen

For at kunne køre &kstars; behøver du &kde; >=3.0 og &Qt; >=3.0. Fra version 1.0 understøtter vi ikke mere &kde; 2.x.

For at oversætte &kstars; bliver du også nødt til at have følgende pakker installeret:

- kdelibs-devel

- qt-devel

- zlib-devel

- fam-devel

- png-devel

- jpeg-devel

- autoconf ( >=2.5)

På mit system bruger &kstars; omkring 60 MB systemhukommelse med standard-indstillingerne. Det meste af forbruget skyldes de indlæste databaser med himmellegemer, især stjernedatabasen med 40.000 stjerner. Du kan reducere hukommelsesforbruget drastisk ved i konfigurationsvinduet at mindske grænsen for hvor svage stjerner der skal vises. Hvis du på den anden side har hukommelse du til det kan du forøge grænsen så du ser op mod 126.000 stjerner. Hvis &kstars; er overladt til sig selv, bruger det meget lidt CPU-tid; men det vil bruge alt hvad der er, når billedet flyttes eller zoomes.

## Oversættelse og installation

For at oversætte og installere &kstars; på dit system skal du taste følgende kommandoer i den udpakkede &kstars;-distributions grundkatalog:

    % ./configure --prefix=$KDEDIR
    % make
    % make install

Glem ikke prefix-argumentet til configure. Hvis din `KDEDIR`-variabel ikke er sat, sæt så prefix til det katalog som &kde; er installeret i. Det er normalt enten `/usr`, `/opt/kde` eller `/opt/kde3`. Du skal også sikre dig at du udfører det sidste trin somroot.

&kstars; bruger `autoconf` og `automake`, så det skulle gå let at kompilere det. Hvis du får problemer så vær sød at rapportere dem til &kstars; postliste kstars-devel@kde.org.

## Opsætning

I øjeblikket er der ingen specielle opsætningsmuligheder eller -krav. Hvis &kstars; klager over manglende datafiler, så skift til root og kopiér manuelt alle filer i `kstars/data/` til `$(KDEDIR)/apps/kstars/` (Hvis du ikke har root-rettigheder, kan du kopiere dem til `~/.kde/share/apps/kstars/`).