# Første indtryk

Oprindelse ukendt

Kan havet haves så man kan have et hav?

Første indtryk er altid vigtige - det gælder ikke kun for Agatha Christies berømte gyser Musefælden - men også for &kde;. Som vi nævnte før, så er det meningen at &kde; skal være den mest intuitive og letlærte brugergrænseflade tilgængelig. Vi har faktisk nået vores mål når brugere ikke længere har brug for denne bog for at arbejde med &kde; hvilket resulterer i at forfatterne mister deres (ubetalte og frivillige) job som dokumentationsforfattere.

## Start af &kde;

Når du booter et &UNIX;-system burde én af to ting ske (hvis systemet vel at mærke fungerer korrekt; alt andet er et udokumenteret tredje tilfælde). Enten forbliver du i teksttilstand og får en login-prompt eller du bliver præsenteret med et grafisk login-vindue. I det første tilfælde skal du logge på systemet og skrive:

    startx

Hvis installationen var vellykket, skulle &kde;-skrivebordet dukke op efter nogle få sekunders initialiseringer.

Hvis et grafisk login-vindue er præsenteret, så er det eneste der kræves, dit brugernavn og kodeord. Hvis &kde;-installationen var vellykket, skulle &kde; starte op uden yderligere indgriben fra din side.

Hvis du ikke allerede har gjort det, anbefaler vi at du ændrer din X display manager fra xdm til &kdm; som inkluderer samme funktionalitet, men med K Skrivebordsmiljøets avancerede muligheder.

## Skrivebordskomponenter

Når alt er kommet op, så brug lidt tid på at udforske det nye miljø. Hvis du allerede har arbejdet med &Windows;, OS/2 eller &MacOS; , så burde mange ting være genkendelige. De væsentligste synlige dele af &kde; som du vil se, er skrivebordet selv og panelet.

### Panelet

Når du starter &kde; for første gang er panelet placeret i bunden af skærmen. Herfra starter du dine programmer og skifter mellem de virtuelle skærme.

&kicon;-knappen

  &kicon;-knappen er et af de vigtigste steder på dit &kde;-skrivebord. Herfra starter du alle de &kde;-programmer som er installeret. Når du senere lærer at bruge K-menueditoren, kan du også tilføje andre programmer her. For at starte et program, klikker du bare på knappen. Du vil så se en liste med forskellige kategorier samt nogle specielle menuindgange. Når du flytter musen hen over en menuindgang med en pil i højre side, vil en ny menu dukke op. Når du finder det program som du vil starte, klikker du bare på det med den venstre museknap.

Virtuel skrivebord-knapper

  Når du starter &kde; for første gang, så bemærk de fire knapper som er navngivet, meget passende, Et, To, Tre og Fire. Disse repræsenterer dine fire skriveborde. Prøv at klikke på en af dem. Nu ikke urolig; selv om de er forsvundet er alle åbne vinduer stadig aktive (se bare på opgavelisten!). Brugen af flere skriveborde er en af &kde;'s og &X-Window;-systemets mest kraftfulde egenskaber. I stedet for at placere det ene vindue oven på det andet, som man ville gøre under &Windows; eller OS/2, kan man sige: Tja, på det første skrivebord vil jeg skrive &kde;-brugervejledningen. På det andet skrivebord kører jeg `meinproc` dokumentations-compileren og ser mine resultater mens jeg kompilerer min &Linux; kerne på det tredje og læser min e-post på det fjerde.

Ikonbjælke

  Nogle mennesker er så dovne at de anser selv to eller tre bevægelser igennem programmenuen for at være for meget. For deres skyld kan der tilføjes knapper ved siden af skrivebordsknapperne; f.eks. genveje til din hjemmemappe, til din affaldsspand, til Konsole-terminalemulatoren og til de dokumenter som du ofte bruger. For oplysninger om hvordan man tilføjer ikoner til opgavebjælken, læs Tilføj ikoner til din opgavebjælke.

  &kde; installerer som standard adskillige almindeligt brugte programmer, inkl. genveje til &khelpcenter;, &kwrite; og &kcontrol;.

Tid og dato

  Yderst til højre på &kde;-panelet kan du altid se den aktuelle tid og dato.

Opgavelisten

  I en anden del af panelet findes en knap for hvert åbent vindue. Klik på den knap som svarer til det vindue du ønsker at åbne. Endnu et klik vil minimere vinduet. Et klik med højre museknap vil give dig en menu som tillader dig at flytte vinduet til et andet skrivebord, ændre dets størrelse eller lukke programmet.

### Brug af vinduer

Vinduesmenuen

  Hvis du klikker med højre museknap på vinduets titellinje (dér hvor du kan se programmets navn), kan du se et vinduesmanipulationsikon. Det er den samme menu du ser hvis du klikker med højre museknap på et programs ikon i opgavebjælken. Når du klikker på det, fremkommer en kontekstmenu. Den indeholder kommandoer til at manipulere det pågældende vindue. De tilgængelige kommandoer er som følger:

  Flyt

    Lader dig flytte vinduet med musen. Klik på venstre museknap når vinduet er hvor du vil have det.

  Ændr størrelse

    Tillader dig at gøre et vindue mindre eller større. Flyt rundt med musen og klik når du er tilfreds med den nye størrelse.

  Minimér

    Skjuler vinduet og efterlader kun et ikon på opgavebjælken. Bemærk at vinduets titel i dette ikon nu vises i parenteser. Klik på ikonet for at bringe vinduet tilbage til skrivebordet igen.

  Maksimér

    Dette vil udvide vinduet så det bliver så stort som muligt. Bemærk at &kde; vil tage størrelsen af dit virtuelle skrivebord hvilket betyder at vinduet kan blive større end skærmen.

  Skyg

    Ruller vinduet op og efterlader kun titellinjen synlig. Du kan opnå den samme effekt ved at dobbeltklikke på titellinjen. Vælg Skyg igen eller dobbeltklik på titellinjen for at vise hele vinduet igen.

  Avanceret

    Her kan du finde valgmuligheder for menuen der tillader dig at manipulere hvordan vinduer har lov til at dække for hinanden, og mere:

    Hold over de andre

      Hvis du vælger dette, vil vinduet altid befinde sig oven på alle de andre programmer, også selv om det ikke har fokus.

    Hold under de andre

      Hvis du vælger dette, vil vinduet altid befinde sig nedenfor alle de andre programmer, også når det har fokus.

    Fuldskærm

      Valg af dette får vinduet til at bruge hele skærmen, ligesom maksimering, men uden at vinduesdekorationerne kan ses. For at skifte til andre programmer, vil du måske skulle bruge tastebindingerne (for eksempel &Alt;&Tab; til at skifte til et andet vindue eller &Ctrl;&Tab; til at skifte til et andet virtuelt skrivebord.

      For at vende tilbage fra fuldskærmstilstand, kan du bruge &Alt;F3-genvejen til at vise vinduesoperationsmenuen og fravælge Avanceret Fuldskærm .

    Ingen kant

      Fjern vinduesdekoration og kant fra dette vindue. Dette er nyttigt for skærm-type programmer, såsom &kpager; som du har på skærmen hele tiden og aldrig vil skulle bruge vinduesdekorationerne for. Mange mennesker kan også lide at bruge dette for xterm- og &konsole;-vinduer.

      For at vende tilbage til at have kanter, kan du bruge &Alt;F3-genvejen til at vise vinduesoperationsmenuen og fravælge Avanceret Ingen kant .

    Gem vinduesopsætning

      Gem de aktuelle indstillinger for dette vindue (placering, størrelse, om det altid skal blive oven på alle andre vinduer &etc;). Denne indstilling vil så blive indlæst næste gang dette vindue bliver åbnet.

  Til skrivebord

    Giver dig mulighed for at sende et vindue til et andet skrivebord. Vælg det skrivebord du ønsker at vinduet skal være på. Vinduet vil forsvinde øjeblikkeligt. Vælg den rette skrivebordsknap på &kde;-panelet for at se vinduet igen. Hvis du vælger Alle skriveborde, så vil vinduet blive klæbende - det vil blive vist på alle skriveborde så du altid kan se dette vindue.

  Indstil vinduets opførsel...

    Tillader dig at ændre udseendet, af alle vinduer i &kde;. Dette ændrer vinduesdekorationskontrollerne, inklusive titellinjeknapperne, men også ting som afkrydsningsbokse og knapper inde i dialoger, rullebjælker og titellinjen selv. Standard er Keramik..

    Du kan yderligere brugerindstille næsten alt hvad angår selve vindueshåndteringen, inklusive hvordan vinduer opfører sig når de flyttes, hvad forskellige museklik vil gøre i forskellige dele af vinduet, og hvordan det afgøres hvilke vinduer der har fokus.

  Luk

    Dette vil lukke vinduet. Nogle gange vil programmet give dig lov til at gemme dit arbejde, men i nogle tilfælde (&eg; med gamle X11-programmer) fungerer dette ikke. Det er bedst at lukke et program vha. dets egne kommandoer, brug kun dette menupunkt som en sidste udvej.

    Hvis selve programmet kommer ud for et problem der ikke tillader dig at lukke det normalt, vil brug af dette menupunkt, eller vinduesdekorationens lukkeknap give dig chancen fro at dræbe så elegant som muligt. Bemærk at dette stadig måske vil efterlade programmet åbent i baggrunden uden at vise nogen vinduer. At tillade programmet at blive dræbt på denne måde vil imidlertid mest sandsynligt tillade dig at vende tilbage til skrivebordet, så du kan tjekke i et terminalvindue og fjerne tilbageværende processer.

#### Vinduesdekorationsknapper

Klæbeknappen

  Denne knap ligner et plussymbol i standardvinduesdekorationen (Keramik) og kan se ud som en tegnestift i andre. Den udfører samme handling som at vælge Til skrivebord Alle skriveborde i Vinduesmenuen, men kræver færre trin at udføre.

Titellinjen

  Du kan dobbeltklikke på titellinjen med programmets navn for at skygge det. Brug den højre museknap: Vinduesmenuen vil dukke op igen og giver dig mulighed for at (af)maksimere, minimere, flytte og (af)klæbe vinduet, ændre størrelse på vinduet eller flytte det til et andet skrivebord (dette fungerer hurtigere end metoden med klæbeknappen). Når et program ikke længere reagerer, kan du lukke det (hvilket nogle gange giver dig mulighed for at gemme dit arbejde).

Minimér-, Maksimér- og Luk-knapperne

  Til højre for titellinjen er der to knapper som også kan bruges til at minimere og maksimere vinduet (det er hurtigere end at bruge vinduesmenuen). Minimerede vinduer kan bringes tilbage ved at klikke på opgavebjælken.

  Yderst til venstre på titellinjen (med standard-vinduesdekorationen) er der en knap til at lukke vinduet med.

For at flytte et vindue, placerer du markøren over titellinjen og holder &LMB; nede. Uden at slippe museknappen, flytter du vinduet til den ønskede placering hvorefter du slipper museknappen. Hvis du ønsker at ændre størrelsen på et vindue, så flytter du musemarkøren til den vindueskant som du vil ændre. Når du har nået det rigtige sted, ændrer markøren udseende fra den normale pil til en dobbeltpil. Hold nu &LMB; nede og træk kanten i den retning du ønsker og slip så knappen. Bemærk at du kan trække sider eller hjørner (hvilket vil ændre størrelsen i to dimensioner på samme tid).

Brugen af hvert &kde;-vindues menulinje er simpel. Klik bare på det du ønsker at gøre, og det vil blive gjort.

Under menulinjen er der en række af værktøjssymboler som du kan bruge til at udføre kommandoer. Når du flytter hen over dem, vil et aktivt billede blive markeret. Men værktøjslinjen kan gøre endnu mere for dig. Kan du se det stribede håndtag i venstre side af værktøjs- og ikonlinjerne? Klik på det med højre museknap og en kontekstmenu vil fremkomme. Den tillader dig at placere værktøjslinjen i toppen, i venstre side, i højre side eller i bunden af vinduet. Du kan også skjule værktøjslinjen ved at vælge Flad.

### Få hjælp

Hjælp er som hovedregel tilgængelig over det hele: Fra skrivebordet klikker du bare med højre museknap og vælger Hjælp med skrivebordet. Fra &kde;-panelet kan du åbne K-menuen og vælge Hjælp. Hvert &kde;-program har en Hjælp-menu.